
Munitsipaaleluruumi aadressil Malmi 5-5
Narvas üürile andmine

1. Asjaolud ja menetluse käik

Narva linna omandis olev ühetoaline korter üldpinnaga 26,8 m2 aadressil Malmi 5-5 Narvas on käesoleval ajal asustamata ja Narva Linnavolikogu 27.03.2008.a otsusega nr 97 tunnistatud võõrandamisele mittekuuluvaks.

Narva Linnavalitsuse eluasemekomisjonile pöördus Valentina Krivenko, sünd. 29.10.1944, avaldusega ühetoalise munitsipaaleluruumi aadressil Malmi 5-5, Narvas üürile andmiseks. Tema  elab käesoleval ajal ühise (mitme üürnikuga) kolmetoalise munitsipaalkorteri aadressil Mõisa 5-24, Narva ühes toas (üldpinnaga 25,5 m2).  Munitsipaaleluruumi Malmi 5-5, Narvas temale üürile andmisel keeldub Valentina Krivenko eluruumi Mõisa 5 – 24 ühe toa üürimast.

Antud küsimus oli arutusel Narva Linnavalitsuse eluasemekomisjoni 11.07.2008.a istungil, kus otsustati teha Narva Linnavalitsusele ja Narva Linnavolikogule ettepanek anda Valentina Krivenko, sünd. 29.10.1944,  tähtajatult üürile ühetoaline munitsipaaleluruum aadressil Malmi 5-5, Narvas, lähtudes järgmistest asjaoludest.

11.07.2008 seisuga ei ole elamistingimuste parendamist vajavate isikute nimekirjas isikuid, kes taotleksid ühetoalise korteri üürimast. Samal ajal nimetatud nimekirjas on 27 perekonda, kes taotleb 2, 3 ja 4 toalise korteri üürimast.
Asustamata ühetoalise korteri Malmi 5 – 5 Narvas Valentina Krivenko’le üürile andmine ei mõjuta teiste isikute õigustele ning vastavad avalikele huvidele, sest kolmetoalise munitsipaalkorteri Mõisa 5 – 24 Narvas vabastamine annab linnale võimalus anda seejärel selle üürile ja parandada järjekorras olevate perekondade elamistingimused. 

Valentina Krivenko munitsipaaleluruumi üürile andmise tingimustega tutvustatud ja on nendega nõus.

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Kohaliku omavalitsuse korralduse seaduse § 22 lõike 1 punktile 6 kohaselt Volikogu ainupädevusse kuulub valla- või linnavara valitsemise korra kehtestamine. 

Narva Linnavolikogu 23.12.2004.a määruse nr 61/47 “Narva linna omandis olevate eluruumide valdamise, kasutamise ja käsutamise korra” punkti 10.1  kohaselt võib Narva linna omandis olevad munitsipaaleluruumid vastavalt Linnavolikogu poolt kehtestatud korrale anda isikutele üürile munitsipaaleluruumi üürilepingu alusel, kusjuures sellisel juhul võtab otsuse üürileandmise kohta vastu Narva Linnavolikogu, kui see õigus ei ole antud Narva Linnavalitsusele.

Narva Linnavolikogu määruse 23.12.2004.a. nr 61/47 Narva linna omandis olevate eluruumide valdamise, kasutamise ja käsutamise korra punktile 15.6 kohaselt võtavad Narva Linnavolikogu või Narva Linnavalitsus vastavalt oma pädevusele Narva Linnavalitsuse eluasemekomisjoni ettepanekul ning arvestades eluruumi üldandmeid, iseloomustust ja tehnilist seisukorda vastu linna huvidest tulenev otsus.
3. Otsus

3.1 Anda Valentina Krivenko´le, sünd. 29.10.1944 üürile tähtajatult ühetoaline korter aadressil Malmi 5-5, Narva, üldpind – 26,8 m². Perekonna koosseis – 1 inimene.

3.2 SA Narva Linnaelamu teha otsus teatavaks punktis 3.1 nimetatud isikutele.

3.3 SA Narva Linnaelamu sõlmida Valentina Krivenko´ga munitsipaaleluruumi üürileping.

4. Rakendussätted 

4.1. Halduskohtumenetluse seadustiku § 9 lõike 1 kohaselt võib otsust vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates otsuse teatavakstegemist.

4.2. Otsus jõustub seadusega sätestatud korras.

Mihhail Stalnuhhin

Narva Linnavolikogu esimees 

Munitsipaaleluruumi aadressil Malmi 5-5

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Linnavara-ja majandusameti Varade osakonna juhataja kt direktori ülesannetes Jelena Skulatšova’t antud küsimust ette kandma Narva Linnavolikogu istungil.

Tarmo Tammiste

Linnapea

